次韻景實椰子詩
作者：呂本中
朝代：宋

paragraphs: 舊傳椰實來瓊州，珍如楚萍出中流。
雙帆入槳嚴護送，海若亦恐貽神羞。
當時荔子寵妃子，一日紅塵歸帝里。
棄捐碩果□不食，正音鏗鏘不入耳。
勿嗤磈礧老瓠壺，中含瓊漿碧琳腴。
聖門貌取失子羽，底事端可銘璠璵。
新詩應欲泄感意，更復誇談作真賜。
閲人如此慎勿欺，我□與君諳世事。